google/wiki40b huggingface dataset:
Acrossidius

Utseende

Middelsstore (gjerne 9-10 millimeter), avlange, blanke, mørke gjødselbiller. Hodet er stort og bredt, skovlformet, med en svak innbuktning i midten foran. Pronotum har rundede sider med avsatte sidekanter og er mye bredere enn langt, blankt og fint punktert. Dekkvingene er avlange og jevnbrede med rader av fine punkter.

Levevis

Larvene lever i loddrette ganger i jorda, de voksne billene kommer ut om natten for å ete, delvis på planter og delvis på gjødsel. I Australia flyr billene i januar og februar.

Utbredelse

Slekten er utbredt i Øst-Asia, Australia og New Zealand.
The Residents

The Residents er et musikkband, opprinnelig fra Louisiana, som spiller en musikk som er vanskelig å definere og består av mange sære elementer. Mange omtaler den som avant garde. Det mest bemerkelsesverdige ved bandet er at medlemmene, som alltid opptrer i kostymer, har holdt sin identitet skjult gjennom hele karrieren.
De startet i 1972 og gav ut deres første plate det år, en dobbelt 45 RPM kalt Santa Dog. De har udgitt nesten 60 albums, laget en rekke musikalske film, designet 3 CD-ROM-projekter og haft 6 større verdensturnéer.
Alle intervjuer og offentlige uttalelser tas hånd om av bandets manager-team som kalles The Cryptic Corporation.
Bandets medlemmer er kjent for å bruke forskjellige kostymer. Det mest kjente antrekket har vært at tre av dem bruker noen store hodebekledninger som ser ut som øyne og den fjerde en hodeskallemaske.
De har blitt omtalt som «verdens mest berømte ukjente», da de fortsatt har klart å holde sin identitet skjult til tross for stor suksess. Det har ført til at mange har spekulert i hvem de egentlig er og at det har dannet seg en rekke myter om dem.
Aaiha

Aaiha eller Aiha er en landsby i distriktet Rachaya i guvernementet Bekaa. Tempelet i landsbyen ble bygget i 92 e. Kr.
Ung Erik og skjønn Karen

«Ung Erik og skjønn Karen» er et skillingstrykk av ukjent opprinnelse.

Teksten

1.Ung Erik møtte Karen på skovens grønne sti,

han sagde: Vær min kjæreste så blir jeg lykkelig,

og er deg tro til livets den aller siste stund

skjønn Karen lo og rødmede og svarede da kun.
2.Du kjenner mitt sinn, at jeg elsker deg velan

og stadig vil deg elske så høyt som elskes kan.

Men om du meg sviker, ei Herren glemmer deg

da svarte ung Erik: Jeg kan ei romme svik.
3.Før skulle stjerner falle som perler ned på jord

før jeg deg skulle svike Gud hører mine ord.

Så talede ung Erik, sluttet Karen i sin arm

han kysset rosenleppen og hun sank til hans barm.
4.Fra Erik løp nu Karen alt til sin hytte hen

til avskjed varmt og ømt kysset hun sin elskede venn.

For hvert et fjed hun løp, hjertet frydefullt monne slå

til julen skulle bryllupet da med glede stå.
5.Først rolig hun ble, dengang hun fikk moder sagt

alt om den store lykke og om den dyre pakt.

Da talte moderen tvilende og med varselsord

men Karen ropte: Falskhet ei hos min Erik bor.
6.Nu ferdedes Karen med rokk og vev så vel,

hver søgnedag hun virket med tro og ivrig sjel.

Og når det så var søndag med solens milde skinn

så ilte hun i marken som vårens lette hind.
7.Og blomsterbuketter hun plukket til sin venn

med dem og salmeboken hun til Guds hus gikk hen.

Med glede mottok Erik den deilige bukett

og måske enda siden han mere fikk enn det.
8.Og sommeren svandt, ja og høsten den gikk bort

og vinteren kom og dagene ble kjedelig og kort.

Hun lengtes thi ung Erik hun ikke mere så

en søndag monen moderen selv til kirke gå.
9.Men Karen satt hjemme så sorgfull i sin sjel

og speglede seg i elvens det sølverklare veld,

og moderen hun kom nu: En sorg jeg til deg bær

ung Erik har forglemt deg han har en annen kjær.
10.I dag første gang ble der lyst, ja-ordet lød

jeg hørte det jo selv, Karen kold og blek utbrøt:

Så er min lykke borte det bliver visst min død

og med et spring lå Karen i elvens kolde skjød.
11.Tre uker der etter gikk Erik med sin brud

for alterets fot der svor han høyt ved himmelens Gud.

At følges ad med bruden trofast til sin død

fra tempelet brudeskaren nu gikk med jubelfryd.
12.Men utenfor porten alt på den kirkesti

der møtte man en skare som stille bar et lik,

og hvem er vel den døde, ung Erik spørger nu

da svarede en mann: Liket visstnok kjenner du.
13.Thi det er skjønn Karen i sorg hun døden fant

og hver en dråpe blod fra ung Eriks kinner svandt,

det sortnet for hans øye som i en stjerneløs natt

en latter vilø utstønner og styrter bort så bratt.
14.Ved dag og ved natt han i vanvidd går omkring

med et fordreiet åsyn ei fred på jordens ring.

Han får i sine dage han elskovseden brøt

han kan rett aldri glemme han voldte Karens død.
15.Men blidelig slumrer i gravens stille bo

skjønn Karen hennes søvn har den blideligste ro.

Og dit går titt i våren så mang en vennlig mø

at felle tårer og grønt og blomster strø.
Miriochrus

Utseende

En middelsstor, kraftig, gråbrunt-spraglete trebukk. Antennene er litt kraftige og omtrent så lange som kroppen. Pronotum er betydelig bredere enn langt og har rundede sider med en kraftig tann litt bak midten. Pronotum har et par krumme, brede lengdefurer. Dekkvingene er nesten jevnbrede. Beina er forholdsvis korte med kraftige, klubbeformede lår.

Levevis

Larvene lever i død ved.

Utbredelse

Slekten er bare kjent fra Paraguay.
Ruben Studdard

Bakgrunn

Ruben ble født i Frankfurt am Main Tyskland da faren var stasjonert der med US Army. Han vokste derimot opp i Birmingham Alabama. Han begynte å synge gospel allerede som treåring i den lokale baptistkirken i Birmingham. Han gikk på Hoffman High School hvor han blant annet spilte amerikansk fotball, og han fikk senere fotballstipend for å gå på A&M University, hvor han studerte musikk og tok hovedfag i «voice studies». Han ble uteksaminert i 2000. Han sang i bandet Just a Few Cats som er et lokalt jazz og R&B band i Birmingham.

American Idol

En av backupsangerne i Just a Few Cats spurte om han ville følge henne til Nashville, Tennessee for å prøvesynge for American Idol sesong 2 (2003). Ruben sang Stevie Wonders «Ribbon in the Sky» på opptaksprøven, og han kom greit videre i konkurransen. I løpet av konkurransen fikk han kallenavnet «Velvet Teddy Bear». Han vant American Idol i mai 2003 over Clay Aiken, med kun 134 000 stemmer av totalt 24 millioner stemmer.
Temnosceloides

Utseende

Middelsstore (ca. 15 millimeter), gråbrunlige trebukker. Antennene er noe lengre enn kroppen. Dekkvingene har markerte "skuldre" og er jevnt tilsmalnede bakover fra disse, bakrest tvert avbrutte. Oversiden er knudrete.

Levevis

Som de fleste andre trebukker borer larvene i ved.

Utbredelse

Slekten er utbredt i Vest- og Sentral-Afrika.
Euskaltzaindia

Euskaltzaindia er navnet på det baskiske språkakademiet. Det ble grunnlagt i 1918 av Alfonso XII. Dets oppgave er å beskytte og normalisere det baskiske språket. Akademiets emblem  er ei eik, sammen med ordtaket Ekin eta jarrai («Begynne og fortsette»). 23 akademikere er ansatt, hvorav 20 har baskisk som morsmål.
Akademiet ble offisielt godkjent av Real Academia i Spania i 1976, ett år etter at Franco-diktaturet tok slutt. I Frankrike ble det akseptert som en enhet i 1995. Euskaltzaindia holder til i Bilbao, men har delegasjoner i Bayonne, San Sebastián og Vitoria.
Årets frilanser

Årets frilanser er en journalistpris som tildeles av Frilansjournalistene/NJ som er en egen seksjon i Norsk Journalistlag.
E (matematikk)

Definisjoner

Tallet  kan representeres på mange forskjellige måter, som en uendelig rekke, et uendelig produkt, en kjedebrøk eller som grenseverdien til en rekke.

Huskeregel for desimaler

Tips for å huske de 16 første desimalene i e: 2,7 (disse må man huske selv) 1828 (Henrik Ibsens fødselsår) 1828 (Ibsens fødselsår igjen) 459045 (gradene i en rettvinklet, likebeint trekant er 45 grader, 90 grader og 45 grader) 2 (dette er den 16. desimalen, og er det samme sifret som vi begynte med: 2,71... – både π og e har 2 som 16. desimal).
Alternativt kan man se bort fra 16. desimal regelen over og fortsette reglen med:
235 (første ustabile uranisotop), 360 en hel sirkel, 28 (Ibsens fødselsår forkortet) og 747 (Boeing flytype "Jumbojet").
Geneviève Halévy

Bakgrunn

Geneviève Halévy var datter til komponisten Jacques-Fromental Halévy og hans hustru Léonie g. Rodrigues-Henriques, begge jødiske. Hun mistet faren da hun var 13 år gammel og storesøsteren da hun var 15 år. Moren led i perioder av mental instabilitet.
I 1869 giftet hun seg med Georges Bizet, som hadde vært farens elev, og fødte i 1871 deres sønn Jacques, som ble skolekamerat med Marcel Proust. Bizet døde av et plutselig hjerteslag i 1875.

Salonnière

Geneviève flyttet til onkelen Léon Halévy, og åpnet en salon for sin nevø Ludovic Halévy, der hun hjalp ham med å ta imot kremen av sidens paisiske kunstnermiljø. Denne salongen ble kjent som Ludovics torsdager (Les jeudis de Ludovic).
Etter noen få år åpnet hun sin egen salon der en distingvert skare, bestående av blant annet baron aog baronesse Alphonse de Rothschild, comtesse Potocka, duchesse de Richelieu, Comtesse de Chevigné, født de Sade (en annen modell for den litterære skikkelse Duchesse de Guermantes) kunne møte forfattere og intellektuelle som Guy de Maupassant, Henri Meilhac, Georges de Porto-Riche, Paul Bourget, Paul Hervieu, Joseph Reinach og hennes nevø Ludovic. 
I 1886 giftet hun seg med advokaten Émile Straus, en bekjent av familien Rothschild, og hennes salon ble etterhvert stadig mer fasjonabel: Hun mottok der  Robert de Montesquiou og hans niese Comtesse Greffulhe, malere og journalister. Mange av støttene av Alfred Dreyfus' sak møttes i Mme Straus' salon, blant dem Marcel Proust som var en av de første intellektuelle som undertegnet petisjonen i avisen L'Aurore under  Dreyfussaken. Etter denne saken var over, mistet salongen endel av sin prominens.
Etter 1910 ble hun stadig mer deprimert, og isolerte seg fra samfunnslivet. Hennes sønn begikk selvmord i 1922, få år før Prousts død, og hun selv døde i 1926.
Axel Springer-prisen

Axel Springer-prisen (tysk: Axel-Springer-Preis) er en journalistpris som gis til unge journalister i kategoriene trykte medier, radio, fjernsyn og internett. Prisen er siden 1991 utdelt årlig i Berlin på fødselsdagen til mediemagnaten Axel Springer.
Cantilena

Cantilena er et blandakor i Orkdalsregionen. Koret har sangere fra , Orkdal, Meldal, Hemne, Rennebu, Oppdal, Surnadal, Skaun og Trondheim. Koret har vunnet flere internasjonale konkurranser.
Befilia Buya

Idrettskarriere

Buya deltok ved Para-VM i friidrett 2015, og kom der på 2.-plass på 800 meter, bak Renata Bazone Teixeira fra Brasil. Buya hadde her Eduardo Chimboto som guide. Hun deltok også på 400 meter, der hun kom på 8.-plass, og på 1500 meter, der hun kom på 7.-plass. 
Hun deltok ved Paralympiske sommerleker 2016. På 1500 meter løp hun på 5:24,01, og kom på 4.-plass i sitt heat, og gikk ikke videre til finalen. Hun stilte ikke til start på 400 meter.
Eksonym og endonym

Et eksonym er et stedsnavn eller et demonym på et annet språk enn det som blir brukt av innbyggerne på stedet eller folket selv. 
Det motsatte av eksonym er endonym, som er navnet innbyggerne selv bruker. Uttrykket autonym betyr det samme. 
Eksempel: Allemagne, Germany og Tyskland er eksonymer, mens Deutschland er endonym. Alle navnene betegner det samme landet.
På norsk, både bokmål og nynorsk, brukes eksonymer for en del navn i andre land, særlig navn på landene. Storbritannia, Frankrike og Japan er andre eksonymer. Samtidig bruker man også mange endonymer, særlig på byer og mindre steder. For eksempel bruker man endonymet München på norsk, mens man på engelsk bruker eksonymet Munich for den samme byen.
På riksmål er endonymer noe mindre vanlig enn på bokmål, og iblant kan begge former være i bruk, for eksempel både «Venezia» og «Venedig».
I Norge regnes som regel både norske, samiske og kvenske stedsnavn som endonymer, siden norsk og samisk er offisielle språk i Norge, og kvensk har status som eget språk. Det kan hevdes at samiske og kvenske stedsnavn som ligger utenfor de samiske og kvenske kjerneområdene er eksonymer, men dette er mindre vanlig.

Støtende og nedsettende eksonymer

Noen eksonymer, både for folkegrupper og stedsnavn, ansees for å være støtende. Det gjelder f.eks. «lapper» om samer, og «neger» og tilsvarende på flere andre språk. I Nord-Makedonia anees betegnelsen «FYROM» (Former Yugoslavic Republic of Macedonia) meget støtende.
Men hvorvidt et eksonym er støtende, er ikke alltid éntydig. «Nigger» ansees gjerne som enda mer støtetende enn «neger», men enkelte har begynt å bruke det om sin egen folkegruppe. Noe lignende skjedde da Kahlid Hussain i 1986 adopterte det meget nedsettende eksonym «pakkis» ved å utgi en roman ved samme navn.
Brunt stengelfly

Utseende

Et middelsstort (vingespenn 33 – 43 mm), brungult, rødlig eller rosaaktig brunt nattfly. Til tross for at arten varierer mye i fargen er den vanligvis lett å kjenne igjen, bortsett fra at den kan forveksles med den sjeldne immigranten østlig stengelfly. Forvingens midtfelt er noe mørkere enn resten, med tydelige, brunkantede, lysbrune nyre- og ringmerker. Bakvingen er lyst gulbrun.

Levevis

Arten har larver som lever på stengler og røtter av en rekke ulike planter, særlig høymoler (Rumex spp.), men også blant annet på potet, der den kan gjøre litt skade. De voksne sommerfuglene flyr i august – oktober og kommer gjerne til lys. Arten overvintrer som egg.

Utbredelse

Brunt stengelfly finnes over nesten hele Palearktis, og har i tillegg blitt innført til Nord-Amerika, der den har spredt seg til store deler av kontinentet. I Norge er den vanlig nord til Nordland.
Talisay (Batangas)

Talisay (Bayan ng Talisay) er en kommune i Filippinene. Kommunen ligger på øya Luzon, og tilhører provinsen Batangas. Folkemengden var på 45 301 innbyggere i 2015.
Talisay er inndelt i 21 barangayer.
Neopolyptychus

Utseende

Middelsstore (vingespenn ca. 60 millimeter), lyst brunlige svermere. Som vanlig for Smerinthinae har de voksne svermerne reduserte munndeler. Forvingen er noe tilspisset med rett ytterkant.

Levevis

I alle fall én av artene har larver som lever på trær i slektene Brachystegia og Julbernardia (erteblomstfamilien).

Utbredelse

Slekten er utbredt i Afrika.
Norges Olympiske Museum

Historie

Norges Olympiske Museum ble opprettet 10. mai 1995 av Norges Idrettsforbund, Lillehammer kommune, Oppland fylkeskommune, Maihaugen, Olympia Utvikling og Troll Park. Museet ble offisielt åpnet av Kong Harald og Dronning Sonja den 27.11.1997 i Håkons Hall i Olympiaparken på Lillehammer. Museet ble flyttet til sin nåværende plassering på Maihaugen i 2016.
Museet var opprinnelig organisert som en privat stiftelse. I 2006 ble museet konsolidert med Maihaugen som innebar at Maihaugen fikk driftsansvar for museet og arbeidsgiveransvar for de ansatte. I forbindelse med konsolideringen endret stiftelsen navn til Norges Olympiske Samlinger med styrerepresentanter fra Lillehammer kommune, Oppland fylkeskommune og Norges Idrettsforbund og Olympiske komité.
Museet markedsføres fremdeles under navnet Norges Olympiske Museum.
Qazvin

Qazvin (alternativt Ghazvin, eldre kilder Kazvin, persisk قزوين) er en by nord i Iran. Den er administrativ hovedstad for provinsen Qazvin og hadde 381 598 innbyggere ved folketellingen i 2011.
Qazvin var hovedstad i det persiske rike på 1500-tallet, tidlig under safavidedynastiet. Byen, som i vest i blant ble kalt Kasvin, Casbin, Kasbin og lignende, har gitt navn til Kaspihavet.
Keita Kanemoto

Karriere

Keita Kanemoto startet sin profesjonelle karriere i Sanfrecce Hiroshima i 1996. Han har også spilt for Oita Trinita.
Nottinghambukta

Nottinghambukta er en 1-2 km bred bukt øst for Dunøyane, sørvest i Wedel Jarlsberg Land på Spitsbergen, Svalbard. Bukta er avgrenset av Elveflya og Dunøyhamna i sør, og Skoddebukta i nordvest. I botnen av bukta når Elveflya helt ut i sjøen. Området tilhører Sør-Spitsbergen nasjonalpark.
Gjennom Elveflya renner den lille elva Kvisla ut fra Werenskioldbreen, med delta og morene mot Kvislodden i nord. Utenfor odden ligger Kvartsittskjæra, en gruppe småøyer som er gruppert utover kukta i nord mot Dunøyane som avslutter Nottinghambukta i vest.
Stedet er oppkalt etter Jarlen av Nottingham.
Léon Germain Pelouse

Bakgrunn

Léon Germain Pelouse kom fra en familie av beskjeden bakgrunn og bodde det meste av sin ungdomstid på landet i Pierrelaye, litt utenfor Paris. Som sekstenåring begynte han som omreisende handelsmann, og han produserte sitt første maleri som 20-åring mens han gjorde militærtjenesten. Han var selvlært som kunstner.

Maler

Da han var 27 år begynte han for alvor som profesjonell maler, og stilte ut maleriet Les Environs de Précy (nær Précy), på Salon de Paris for 1865. Til tross for nedslående kritikker fortsatte han å male. Han flyttet til Bretagne, og lot seg i naturområdene ved Pont-Aven og Rochefort-en-Terre inspirere til landskapsmalerier som han utstilte de følgende årene på Salon de Paris. 
Han mottok sin første medalje i 1873 for Vallée de Cernay (Cernay-dalen). Nå hadde han oppnådd suksess og kritikernes anerkjennelse. Han malta nå på et maleteknisk fremragende nivå og berømmelsen og beundringen grep om seg. 
Det dreide seg om mer enn hans tekniske ferdigheter, men om evnen til å gjenskape atmosfære på en måte som vekket manges lengsler og minner om sin bakgrunn på landsbygden. 
Den franske regjering innkjøpte mange av hans verker, og de kan nå finnes på mange museer, som på  Musée d'Orsay, Musée Malraux i Lehavre, Musée des Beaux-Arts de Nantes og annetsteds.
Skarpsnoparken

Parken

Parken, som er 7 mål stor, ligger mellom Drammensveien med Gimlehøyden bak i nordøst og Drammenbanen i sydvest. Bak jernbanen ligger Frognerkilen med båthavn. I det sydvestlige hjørnet av parken er det en undergang under jernbanen til Frognerkilen og et mindre inngjerdet område for teknisk anlegg.
Vest i Skarpsnoparken står et poppeltre som er cirka 23 meter høyt, opp til 30 meter i diameter i kronen, og har en omkrets på drøyt 7 meter en meter over bakkenivå. Etter motstand fra Skarpsno Vel ble et forslag om felling lagt til side av Friluftsetaten i 2008.
I parken er det lekeplass med mulighet for ballspill.

Historie

Oslo kommune kjøpte i 1889 Drammensveien 88 og Skarpsno fergested. I 1899 kjøpte kommunen Drammensveien 84 og besluttet at grunnen som hørte til disse to eiendommene skulle legges ut som park. 
Opparbeidelse av området som park tok til i 1910 og var en av de første oppgavene for det nye Tilsynsrådet med byens utseende. Arbeidet var nokså planløst og fikk liten betydning for parkens senere utforming. 
Fra 1927 til 1931 behandlet Kloakkvesenet og Parkvesenet hvordan kloakkrenseanlegget på Skarpsno i den sydlige delen av parken kunne innpasses uten at verdien som park eller utsikten mot sjøen ble skadelidende. 
Parken ble anlagt som park i 1930-34 og fikk sitt nåværende navn i 1934.
Den nedlagte Skarpsno stasjon på Drammenbanen lå ved undergangen til Frognerkilen.
St. Jonsfjorden

St. Jonsfjorden er en fjord på vestkysten av Spitsbergen på Svalbard. Den munner ut i Forlandsundet mellom øya Prins Karls Forland og Oscar II Land på Spitsbergen. Den er 24 kilometer lang og mellom 2 og 5 kilometer bred.
Innerst ligger to gamle utmål, et tidligere britisk (NEC) i vest (Vestre St Jonsfjorden) og et annet i øst av fjordbotnen (Austre St Jonsfjorden). Førstnevnte utmål ble kjøpt opp av den norske staten i 1933.
Manchester United FC i 1997–98

Tabell
Hasslö

Hasslö er et tettsted og en øy i Karlskrona kommune i Blekinge län i Sverige. I 2010 hadde tettstedet 1 628 innbyggere.
Hasslö er en gammel fiskerkommune med fiskehavnene Hallarna og Garpen. Det er også et lite, tidligere marineverft i Garpen, nå reparasjonsverksted for mindre fartøyer.
Hasslö har om lag 1 600 fastboende, og ytterligere 1 000 besøkende i sommermånedene. Øyen kalles ofte «Lille Hawaii» på grunn av klimaet og den store badeturismen fra Sverige, Tyskland og Danmark. Hasslö har bro til fastlandet og har utviklet seg til en pendlerforstad til Karlskrona. Likevel oppleves fraflytning, og mange av husene er idag sommerhus for hovedsakelig svenske hytteeiere.
Den svenske sosialdemokratiske dikteren og agitatoren Fabian Månsson (1872–1938) var født og oppvokst på Hasslö, og en statue av ham er reist i sentrum. Hasslö har egen kirke og en årlig festival, Hasslödoppet, med sirkus og musikkopptredener av tidvis kjente svenske band.
Publishers Weekly

Publishers Weekly (forkortet PW) er et amerikansk tidsskrift markedsført til utgivere, bibliotekarer, bokselgere og litteraturagenter. Det har blitt gitt ut siden 1872, og gis ut 51 ganger i året. Hovedfokuset i tidsskriftet er bokanmeldelser.
Michael Morris, 3. baron Killanin

Bakgrunn

Han etterfulgte sin onkel Martin Henry FitzPatrick Morris, 2. baron Killanin som Baron Killanin i det britiske adelskapet i 1927. Han ble utnevnt til medlem av Order of the British Empire (MBE) og ble 25. april 1999 tildelt Territorial Decoration (TD).
Killanin fikk sin utdannelse ved Eton College, Sorbonne i Paris, og det som da het Magdalene College i Cambridge, hvor han var president i dramagruppen Footlights . Midt på 1930-tallet begynte han sin karriere som journalist, og jobbet for Daily Express, Daily Sketch og etter hvert Daily Mail. I 1937–1938, var han krigskorrespondent i den andre kinesisk-japanske krig.
Han tjente som honorær konsul for Monaco i Irland fra 1961 til 1984.

Den internasjonale olympiske komité

I 1950 ble valgt til leder for det olympiske råd i Irland, og ble valgt inn i IOK i 1952. Han klatret til visepresident i 1968, og tok deretter over som president etter Avery Brundage. Han ble valgt til president i forkant av sommer-OL 1972.
I løpet av hans presidentskap møtte den olympiske bevegelse motgang, økonomiske problemer etter sommer-OL 1976 i Montréal og boikotten ved sommer-OL 1980 i Moskva. IOK valgte i perioden Lake Placid, New York og Los Angeles, California som vertskap for vinter-OL 1980 og sommer-OL 1984 uten konkurrerende byer. Killanin trakk seg etter Moskva-OL i 1980, og ny president ble Juan Antonio Samaranch.
I 1999 døde han i sitt hjem i Dublin, og er begravet i familiens hvelv ved New Cemetery i Galway.
Fjodor Dan

Biografi

Fjodor Gurvitsj (som var hans egentlige etternavn) ble født av en jødisk familie i St. Petersburg. Han engasjerte seg allerede i ung alder for arbeiderklassens frigjøring.
Dan ble i 1894 medlem av det sosialdemokratiske parti og var i 1896 grunnlegger av Kampforbundet for arbeiderklassens frigjøring sammen med Lenin og Martov.   Han ble i den forbindelse arrestert i 1896 og sendt i indre forvisning til Orjol for tre år. 
Etter februarrevolusjonen 1917 var han medlem av Petrograds sovjet, etter oktoberrevolusjonen var han aktiv i kampen mot bolsjevikenes regjering. I 1921 ble han arrestert og i 1922 utvist fra Sovjetunionen. Deretter levde han i Berlin, Paris og New York.
Vincent Diamante

Vincent Diamante er en amerikansk videospillkomponist. Han har blant annet komponert musikk til Cloud og Flower.